Sverre Aukland

Sverre Aukland (født 7. mai 1896, død 27. oktober 1974) var en norsk lærer, klokker og organist i Vigmostad kirke, og ordfører i Vigmostad fra 1948 til 1951. Han ble tildelt Kongens fortjenstmedalje i sølv i 1972.


== Oppvekst og liv ==
Sverre Aukland ble født i Einersmo i Vigmostad som sønn av lærer Knud Aukland (1854–1938) og Bolette Aukland (1862–1936). Faren var postmester i Vigmostad. Sverre Aukland vokste opp i Vigmostad som den nest eldste i en søskenflokk på åtte.
Aukland viste seg allerede tidlig å være en begavet person; ved konfirmasjonen ble hans kristendomskunnskaper anmerket som «udmerket godt = 1,42». Etter avsluttet folkeskole gikk Aukland på Amtsskolen på Vigeland fra 1912 til 1913.Etter examen artium ved Notodden lærarskule i 1917 gikk han til fast ansettelse som lærer ved Sør-Audnedal folkeskole fra 1917 til 1919. Aukland ble enstemmig ansatt da den faste fortsettelsesskolen for Vigmostad og Konsmo ble vedtatt opprettet i 1919 – fra 1919 til 1922 som fortsettelsesskolelærer ved Vigmostad framhaldsskole, 1922 til 1924 ved Konsmo framhaldsskole. I 1924 ble han ansatt som lærer i Vigmostad. Fortsettelsesskolen ble da innstilt.
I 1924 ble han klokker i Vigmostad Kirke. Etter at kirkeorglet ble innkjøpt i 1927 ble han også fungerende i den stillingen, men uten å bli lønnet som organist. I 1925 begynte han på videreutdanning for folkeskolelærere ved Norges lærerhøgskole i Trondheim, men fullførte ikke sitt årskull på grunn av sykdom. Fra 1926 ble han igjen lærer ved Vigmostad Folkekole.


== Politisk virke ==

Aukland var en sentral skikkelse i tidligere Vigmostad (som innbefattet Konsmo, Spangereid og Valle) og var politisk aktiv gjennom hele sitt liv.
Som ung meldte han seg som redaktør for Konsmo Ungdomslag ved stiftelsen dens i 1921, og har siden innehatt en rekke tillitsverv; lærernes representant i skolestyret, medlem av Vigmostad herredsstyre 1935−1937, medlem i Vigmostad Bondelag i 1939, ordfører i Vigmostad fra 1948 til 1951, og medlem av Noregs mållag i 1956. I 1960-årene satt han Vigmostad formannskap, og i perioden 1952 til 1966 var han formann og overformynder i Nordre Undal Sparebank.


== Siste del av livet ==
I 1963 sluttet han som lærer i Vigmostad folkeskole. Etter dette ga han seg som overformynder i Nordre Undal Sparebank, og i 1967, utga han boken Nordre Undals sparebank : 1867–1967.1. juli 1972 ble han tildelt Kongens fortjenstmedalje i sølv.August 1972 ga han seg som organist i Vigmostad kirke på grunn av høy alder, noe han i Lodins radiosending Vigmostad - et sted på Sørlandet vedgår at «er på tide å slippe yngre krefter til». 27. oktober 1974 døde han i Vigmostad av hjernesvulst, og ble begravet 2. november i Vigmostad kirkegård.
På vel ett år hadde Vigmostad mista prest, fått redusert gudstjenestetilbudet betraktelig og mista den institusjonen som gamle-organisten var. En æra var slutt, og ei ny tid hadde begynt.


== Bibliografi ==
BøkerNordre Undals sparebank : 1867–1967 Mandal: Nordre Undals Sparebank, 1967BidragsyterTore Bergstøl (1960) Vigmostadboka. 1 : Gardar og ætter Mandal: Trykki Salvesen
Tore Bergstøl (1957) Vigmostadboka. 2 : Nærings- og kulturlivet Mandal : Trykki Salvesen


== Referanser ==


== Litteratur ==
Tore Bergstøl (1960) Vigmostadboka. 2 : Nærings- og kulturlivet Mandal : Trykki Salvesen.